CELEX: 32017D0919
Language: et
Date: 2017-05-29 00:00:00
Title: Komisjoni rakendusotsus (EL) 2017/919, 29. mai 2017, millega muudetakse rakendusotsust (EL) 2016/1942, milles käsitletakse Euroopa investeerimisprojektide portaali kirjeldust

30.5.2017   
            
            
               ET
            
            
               Euroopa Liidu Teataja
            
            
               L 139/78
            
         KOMISJONI RAKENDUSOTSUS (EL) 2017/919,
   29. mai 2017,
   millega muudetakse rakendusotsust (EL) 2016/1942, milles käsitletakse Euroopa investeerimisprojektide portaali kirjeldust
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 25. juuni 2015. aasta määrust (EL) 2015/1017, mis käsitleb Euroopa Strateegiliste Investeeringute Fondi, Euroopa investeerimisnõustamise keskust ja Euroopa investeerimisprojektide portaali ning millega muudetakse määrusi (EL) nr 1291/2013 ja (EL) nr 1316/2013 – Euroopa Strateegiliste Investeeringute Fond, (1) eriti selle artikli 15 lõiget 1,
   ning arvestades järgmist:
   
               (1)
            
            
               Määrusega (EL) 2015/1017 on komisjonile antud ülesanne luua Euroopa Investeerimispanga (EIP) abiga Euroopa investeerimisprojektide portaal (EIPP). EIPP on investeerimisprojektide jaoks ette nähtud üldkasutatav veebiportaal, mis toimib platvormina, mille kaudu saab projekte tutvustada võimalikele investoritele kogu maailmast.
            
         
               (2)
            
            
               EIPP kirjeldus on ette nähtud komisjoni rakendusotsuses (EL) 2016/1942 (2).
            
         
               (3)
            
            
               EIPP haldamisel saadud kogemused näitavad, et teatavaid sätteid tuleks muuta, eelkõige selleks, et saada juurde rohkem väiksemate projektide arendajate, VKEde ja keskmise turukapitalisatsiooniga ettevõtjate projekte, mis on kooskõlas Euroopa Liidu eesmärgiga toetada VKEsid ja ettevõtlust. Seetõttu tuleks vähendada projekti minimaalset kogumaksumust 5 miljonilt eurolt 1 miljonile eurole.
            
         
               (4)
            
            
               Et suurendada EIPP atraktiivsust ja vähendada projektide arendajate kulusid mittediskrimineerival viisil ning parandada seeläbi portaali tõhusust, suurendades avaldatud projektide arvu, ei tohiks projektide arendajatelt taotluse menetlemise eest tasu võtta. Rakendusotsuse (EL) 2016/1942 lisa 3. jaotises ette nähtud projektide valimine tuleks säilitada, et tagada EIPPs avaldatud projektide kvaliteet,
            
         ON VASTU VÕTNUD KÄESOLEVA OTSUSE:
   Artikkel 1
   Komisjoni rakendusotsust (EL) 2016/1942 muudetakse järgmiselt.
   
               1)
            
            
               Artikli 2 punkt a asendatakse järgmisega:
               
                           „a)
                        
                        
                           projekti (või väiksematest projektidest koosneva programmi) kogumaksumus peab olema vähemalt 1 000 000 eurot;“.
                        
                     
         
               2)
            
            
               Artikkel 3 asendatakse järgmisega:
               „Artikkel 3
               Taotluse menetlemise eest tasu ei võeta.“
            
         
               3)
            
            
               Lisa 4. jaotis jäetakse välja.
            
         Artikkel 2
   Käesolev otsus jõustub kahekümnendal päeval pärast selle avaldamist Euroopa Liidu Teatajas.
   
      Brüssel, 29. mai 2017
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 169, 1.7.2015, lk 1.
   
      (2)  Komisjoni 4. novembri 2016. aasta rakendusotsus (EL) 2016/1942, milles käsitletakse Euroopa investeerimisprojektide portaali kirjeldust ning millega tunnistatakse kehtetuks rakendusotsus (EL) 2015/1214 (ELT L 299, 5.11.2016, lk 86).